


  Önkormányzat		    
      Csánig

Cs/39-9/2026.

J e g y z ő k ö n y v

Csánig község Önkormányzatának Képviselő-testülete 2026. július 30-án, (csütörtökön) 16:15 órakor a Répcelaki Közös Önkormányzati Hivatalban megtartott rendkívüli üléséről.

Jelen voltak: Patyi Szabolcs polgármester, Győrvári György Szilárd képviselő, Szutor István képviselő, Szutorné Varga Bernadett képviselő

Távolmaradását előzetesen bejelentette: Pintér Adrienn alpolgármester

Tanácskozási joggal vett részt: Böröndyné Nagy Anikó aljegyző

Patyi Szabolcs polgármester köszöntötte a megjelenteket, megállapította, hogy az 5 képviselőből jelen van 4 fő, az ülés határozatképes, azt megnyitotta. 

Napirendre, illetve további egy napirendi pont felvételére az alábbi javaslatot tette:
1. Alpolgármester költségtérítésének megszűnése
2. Alpolgármesteri tisztségről és önkormányzati képviselői megbízásról szóló lemondás tudomásulvétele
3. EKG készülék használatba adása

Képviselő-testület a javasolt napirenddel egyhangúlag egyetértett.

1. Napirend
Alpolgármester költségtérítésének megszűnése
Előadó: Patyi Szabolcs polgármester

Írásos előterjesztés és határozati javaslat a jegyzőkönyv mellékleteként csatolva. 

Patyi Szabolcs polgármester: 2026. évi XXV. törvény 2026. július 1. napjával hatályon kívül helyezte a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 80. § (3) bekezdését, mely szerint 2026. július 1. napjától megszüntette a főállású polgármester, a társadalmi megbízatású polgármester és a vármegyei önkormányzat közgyűlésének elnöke, valamint a helyetteseik Mötv. szerinti havi költségtérítésre való jogosultságát. Korábban a társadalmi megbízatású alpolgármester havonta az tiszteletdíjának 15 %-ában meghatározott összegű költségtérítésre volt jogosult.
A Képviselő-testület a 2024. december 16. napján tartott ülésén a 90/2024.(XII.16.) számú határozatával - az Mötv. akkor hatályos szabályozása alapján – Pintér Adrienn alpolgármester költségtérítését bruttó 3.000,-Ft-ban állapította meg. 
Tekintettel arra, hogy az alpolgármester költségtérítésének összegét a Képviselő-testület korábban határozatban állapította meg, szükséges határozatban rendelkezni arról, hogy a költségtérítés 2026. július 1-től az alpolgármestert nem illeti meg. Kéri az előterjesztéshez csatolt határozati javaslat elfogadását. Kéri a Képviselő-testület döntését. 

Kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

40/2026.(VII. 30.) számú határozat:
Csánig Község Önkormányzatának Képviselő-testülete megállapítja, hogy az 90/2024.(XII.16.) számú határozatban megállapított költségtérítésre való jogosultság a Mötv. 80.§ (3) bekezdés hatályon kívül helyezésével megszűnt. Pintér Adrienn alpolgármestert 2026. július 1-jétől a költségtérítés nem illeti meg.

Felelős: Patyi Szabolcs polgármester
Határidő: 2026. július 1-től

[bookmark: _Hlk191476051]
2. Napirend
Alpolgármesteri tisztségről és önkormányzati képviselői megbízásról szóló lemondás tudomásulvétele
Előadó: Patyi Szabolcs polgármester

Határozati javaslat a jegyzőkönyv mellékleteként csatolva.

Patyi Szabolcs polgármester: Pintér Adrienn Csánig Község Önkormányzatának alpolgármestere és önkormányzati képviselője bejelentette, hogy személyes okokra hivatkozva lemondott alpolgármesteri tisztségéről, valamint önkormányzati képviselői megbízatásáról. Lemondása 2026. július 31. napjával lép hatályba, tisztségeit eddig az időpontig változatlanul ellátja. Kérte Csánig Község Önkormányzatának Képviselő-testületét, hogy lemondását tudomásul venni szíveskedjenek, valamint a szükséges intézkedéseket megtenni. Köszöni az alpolgármesternek az eddigi munkáját, továbbá családja körében jó egészséget kíván neki. Továbbra is szeretettel várja az önkéntesek csapatába, ahol szívesen fogadják.  Kéri a csatolt határozati javaslat elfogadását.

Kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

41/2026.(VII. 30.) számú határozat:
Csánig község Önkormányzatának Képviselő-testülete tudomásul veszi Pintér Adrienn lemondását az alpolgármesteri tisztségről és az önkormányzati képviselői megbízásról 2026. július 31-i hatállyal.

Határidő: 2026. július 31.
Felelős: Patyi Szabolcs polgármester
3. Napirend
EKG készülék használatba adása
Előadó: Patyi Szabolcs polgármester

Írásos előterjesztés és határozati javaslat a jegyzőkönyv mellékleteként csatolva.

Patyi Szabolcs polgármester: Magyar Falu program keretében 2022-ben EKG készülék került beszerzésre, mely az önkormányzat tulajdonát képezi. Az eszköz beszerzési értéke 333.375,-Ft volt, melynek az aktuális könyv szerinti értéke 100.757,-Ft. A háziorvosi ellátásban előállt változás következtében Dr. László Tamás szerződésbontása folytán a II. számú háziorvosi körzetben tartós helyettesítés vált szükségessé. A helyettesítésben közreműködő orvos nem vállalta a csánigi telephelyen történő rendelést, ezért az EKG készülék kihasználatlan, ugyanakkor a répcelaki rendelőben lévő EKG berendezés régi, a megnövekedett betegellátást nem képes kiszolgálni. Tekintettel arra, hogy a működési engedélyben megjelölt feladatellátási hely a répcelaki székhelyű Egészségház rendelője, ahol az eszköz használatára a csánigi lakosság esetében is sor kerül, javasolja az eszköz ingyenes használatba adását Répcelak Város Önkormányzata részére. Kéri az előterjesztéshez csatolt határozati javaslat elfogadását. 

Kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

42/2026.(VII. 30.) számú határozat:
Csánig Község Önkormányzatának Képviselő-testülete ingyenesen használatba adja a tulajdonát képező EKG készüléket az alapfokú egészségügyi ellátás keretében háziorvosi alapellátás biztosításához Répcelak Város Önkormányzata részére 2026. augusztus 1-től a praxis esetleges betöltéséig és a feladat ellátásban bekövetkező változásig. Az eszköz üzemeltetésével kapcsolatos karbantartási költségek Répcelak Város Önkormányzatát terhelik. 
A Képviselő-testület felhatalmazza a polgármester a tárgyban kötendő megállapodás aláírására.

Felelős: Patyi Szabolcs polgármester
Határidő: azonnal

Miután több napirend nem volt, Patyi Szabolcs polgármester a megjelenést megköszönte, a rendkívüli ülést bezárta. 

k.m.f



               Patyi Szabolcs					                      dr. Kiss Julianna
               polgármester                                                                                              jegyző

